Walcott nou heeltyds by Saints | Netwerk24
Walcott nou heeltyds by Saints
Theo Walcott is op 32 'n hardebaard in die Southampton-span. Foto: Getty Images
Theo Walcott vier 'n doel as 'n 16-jarige vir die Saints. Foto: Getty Images
Walcott (32) is hierdie seisoen deur Everton aan die Saints geleen, maar gaan na verwagting nou 'n kontrak van twee jaar met die klub sluit waar hy oorspronklik sy deurbraak gemaak het. Daar is volgens die klub "in beginsel" op 'n kontrak ooreengekom.
Die speler self het geen twyfel gelaat oor sy toekoms nie.
"Ek's nie seker dat ek in woorde kan sê hoe bly ek hieroor is nie. Southampton is 'n klub wat geweldig baie vir my beteken. Dit was vir my ongelooflik spesiaal om hierdie seisoen terug by St Mary's te wees," sê hy.
"Om nou die geleentheid te kry om vir nog twee jaar te kan terugkeer, beteken vir my geweldig baie – persoonlik en professioneel."
Walcott, wat destyds by Southampton se akademie was, het sy eerste doel teen Leeds United geskiet toe hy maar net 16 jaar oud was.
Hy het in 2006 by Arsenal aangesluit voordat hy in 2018 Everton toe is. Hy het 270 wedstryde vir Arsenal en 77 vir Everton gespeel. – TeamTalk